《长孙自小喜画马一日于其从祖载孺案头画一鞍马载孺以为奇而咏之示余因和》
明代·黎淳先

曾道名驹汗血回，千金身价重登台。而翁此日方悲失，稚子无心貌得来。

目下骊黄应莫辨，毫端变化若为开。一时鞭弭俱随手，腾踏教看远驭才。

作者简介：黎淳先，字含孺。明神宗万历二十八年（一六〇〇）乡试拟元。有《鞟言》、《澳州草》。清陈恭尹编《番禺黎氏存诗汇选》有传。